Personalet på Brønderslev Station gjorde i dag et noget specielt fund i en skraldespand - en fuldvoksen fugleedderkop

Fugleedderkoppen blev indleveret til Nordjyllands Politi i Brønderslev. Politiet vurderede at det var en sag for Zoologisk have i Aalborg, som afhentede edderkoppen. - Det er en rimelig ufarlig edderkop. Dens bid svarer til at få et kraftigt hvepsestik, forklarer dyrepasser ved Aalborg Zoo Lars Jacobsen. Det viser sig at være en person der skulle med toget, som har glemt fugleedderkoppen. Politiet regner med at den vil blive afhentet af ejeren inden længe oplyser Nordjyllands Politi i Brønderslev til TV2/NORD.